Ayen i d-yennulfan d amaynut, iban-d daɣen seg tama n uneggal imi ur yettaɛraḍ ara ad yeḍfer tamuɣli n tmetti, ur yettḥezzib ara i wazalen-ines imi yezga yessenqad-itt, yezga yettawi-d ɣef wayen yellan megdul (tayri, tasertit, tamagit,...) di tmetti taqbaylit neɣ tazzayrit. Dɣa asentel i d-yettuɣalen ugar n wiyaḍ d asentel n tmagit. Llan daɣen yisental-nniḍen am tayri, asenqed n tsertit, asenqed n tmetti, lɣerba d rrebrab (sin-agi yineggura ur ṭṭuqten ara deg wungal ).